**Német Nemzetiségi Önkormányzat Mór Képviselő-testületének**

**167/2019. (XI.26.) határozata**

**Szervezeti és Működési Szabályzat módosítása tárgyában**

Német Nemzetiségi Önkormányzat Mór Képviselő-testülete a Szervezeti és Működési Szabályzatáról szóló 11/2017. (I.31.) határozatát az alábbiak szerint módosítja:

Az I. fejezet 1. pontja helyébe az alábbi szövegrész kerül:

***„1. A móri német nemzetiség, a nemzetiségek jogairól szóló 2011. évi CLXXIX. törvény végrehajtására, nyelvének ápolására, tárgyi és szellemi kultúrájának gyarapítása érdekében, nemzetiségi kérdéssel összefüggő más sajátossága, egyéni, közösségi önazonossága megőrzése érdekében nemzetiségi önkormányzatot alapított. A Német Nemzetiségi Önkormányzat Mór választott tagokból alakított közvetlen módon létrejövő 5 fős önkormányzati testület.”***

A IV. fejezet 2. pontja helyébe az alábbi szövegrész kerül:

***„2. A leadott vagyonnyilatkozatokat a munkaszervezeti feladatokat ellátó Móri Polgármesteri Hivatal Önkormányzati Irodájában őrzik, kezelésükre és nyilvántartásukra Horváth-Wundele Krisztina és Zsilvölgyi Angéla képviselőket jelölte ki a képviselő-testület.”***

A 4. sz. melléklet helyébe a 151/2019. (X.29.) határozat melléklete kerül.

Mór, 2019. november 26.

 Erdei Ferenc

 elnök